ILINK เร่งส่งมอบรถไฟฟ้า APM คาดขบวนสุดท้ายถึงไทยต้นก.ค.
ILINK เผยรถไฟฟ้า APM ขบวนที่ 6 ซึ่งเป็นขบวนสุดท้ายถึงไทยต้นก.ค. จากก่อนหน้านี้ส่งมอบแล้ว 5 ขบวน หลังจากคว้างานประมูล ของ AOT ซึ่งมีมูลค่าสัญญาจ้างจำนวน 2,099 ล้านบาท
ILINK เผยรถไฟฟ้า APM ขบวนที่ 6 ซึ่งเป็นขบวนสุดท้ายถึงไทยต้นก.ค. จากก่อนหน้านี้ส่งมอบแล้ว 5 ขบวน หลังจากคว้างานประมูล ของ AOT ซึ่งมีมูลค่าสัญญาจ้างจำนวน 2,099 ล้านบาท
7 มิ.ย. 2564

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK เปิดเผยว่า ตามที่บริษัทได้ชนะการประกวดราคางานจัดซื้อพร้อมติดตั้งงานระบบขนส่งผู้โดยสารอัตโนมัติ (APM) โครงการพัฒนาท่าอากาศยานสุวรรณภูมิ (ปีงบประมาณ 2554 – 2560) ของ บริษัท ท่าอากาศยานไทย จำกัด (มหาชน) หรือ AOT ซึ่งมีมูลค่าสัญญาจ้างจำนวน 2,099,900,000 บาท
โดยบริษัทได้สั่งจ้างบริษัท ซีเมนส์ โมบิลิตี้ จำกัด ประเทศออสเตรีย ในการจัดหารถไฟฟ้าไร้คนขับ Automated People Mover (APM) สำหรับใช้เชื่อมต่อขนส่งผู้โดยสารระหว่างอาคารผู้โดยสารหลักกับอาคารเทียบเครื่องบินรองหลังที่ 1 (Satellite 1 : SAT-1) จำนวนทั้งสิ้น 6 ขบวน (12 โบกี้) นั้น
ล่าสุด รถไฟฟ้าไร้คนขับขบวนที่ 5 (จำนวน 2 โบกี้) ได้ถูกจัดส่งถึงประเทศไทยแล้ว ณ ท่าเรือแหลมฉบัง จังหวัดชลบุรี เมื่อวันพุธที่ 26 พฤษภาคม 2564 และทำการขนย้ายไปยังสนามบินสุวรรณภูมิเป็นที่เรียบร้อย ในวันที่ 29 พฤษภาคม 2564 ปัจจุบัน รถไฟฟ้าไร้คนขับขบวนที่ 6 (ขบวนสุดท้าย) กำลังเดินทางมายังประเทศไทย โดยมีแผนว่าจะถึงในช่วงต้นเดือนกรกฎาคมนี้